ינקי מרגלית

ינקי (יעקב) מרגלית (נולד ב-18 בספטמבר 1962) הוא יזם, משקיע, נואם, כותב טורים ואיש הייטק ישראלי. 

היה מייסד, יו"ר ומנכ"ל של חברת התוכנה "אלדין". כיהן כיו"ר SpaceIL, ארגון העוסק בטכנולוגיית חלל המתמודד על Google Lunar X PRIZE וכיו"ר SCREEMO. הוא גם שותף ב-Innodo, קרן הון סיכון שמשקיעה בחברות בשלבי ההקמה שלהן.

בעשור השני של המאה ה-21, מרגלית מרבה להרצות אודות טכנולוגיה, יזמות, חדשנות ואבולוציה. בנוסף לכך הוא עוסק בביוטכנולוגיה, אנרגיה מתחדשת וחקר החלל.

מרגלית סייע להקמתם ופיתוחם של ארגונים ללא כוונת רווח וישב במועצות המנהלים של כמה מהם. אלה כוללים את Idealist.org , ארגון לתת, חינוך לפסגות, Meet.mit.edu, Adama.org.il ו-SpaceIL.

== ביוגרפיה ==
ינקי מרגלית גדל בבת ים. בהיותו בן 11, ינקי ואחיו עודד אובחנו כילדים מחוננים והוזמנו להצטרף לקורסים לנוער שוחר מדע.

בנעוריו ינקי אהב מאוד לעסוק במחשבים. ב-1977, בהיותו בן 15, הוא בנה את המחשב הראשון שלו ביחד עם אחיו, עודד מרגלית.

ב-1985 ייסד מרגלית את חברת "אלדין מערכות מידע". בשנותיה הראשונות פיתחה החברה שני קווי מוצרים: ערכת אינטליגנציה מלאכותית (שחדלה מפיתוחה בהמשך) ומוצר חומרה שיועד למנוע העתקה בלתי חוקית של תוכנה, הדומה לניהול זכויות דיגיטלי. הוא גייס 10,000 דולר כהון התחלתי לחברה. שני אחים של ינקי מרגלית, דני מרגלית וגדי מרגלית, הצטרפו לאלדין כמנהלי CTO ו-IT. מוצר ניהול הזכויות הדיגיטלי הפך להצלחה וב-1993 הביא למכירות של 4 מיליון דולר. באותה שנה החברה הונפקה לראשונה בנאסד"ק וגייסה סכום של 7,900,000 דולר.
ב-2004 החברה נרשמה גם בבורסה לניירות ערך בתל אביב.

באמצע 2008, Vector Capital ניסתה לרכוש את אלדין. בתחילה Vector הציעה מחיר של 14.50 דולר למניה, אולם מרגלית, מייסדה של אלדין, סירב להצעה. בעלי המניות של אלדין הסכימו למיזוג בפברואר 2009, במחיר של 11.50 דולר למניה, במזומן. במרץ 2009, עם קרוב ל-150 מיליון דולר במכירות, רכשה חברת Vector Capital את אלדין ומיזגה אותה באופן רשמי עם חברת SafeNet.

במאי 2023 דיבר ינקי מרגלית במסגרת [https://www.youtube.com/watch?v=mHlghWPR-OU&ab_channel=%D7%90%D7%97%D7%99%D7%9D.%D7%95%D7%AA%D7%9C%D7%A0%D7%A9%D7%A7-%D7%97%D7%9E%22%D7%9C%D7%90%D7%96%D7%A8%D7%97%D7%99 תוכנית המגדלור] עם יזמים ישראלים פעילים בתנועת אחים לנשק על המצב בישראל ועל השפעות הרפורמה המשפטית בישראל 2023. 

ינקי מרגלית הוא מרצה בתחומי היזמות, חדשנות, טכנולוגית וחקר העתיד ואחריות חברתית. הרצאתו הידועה ביותר היא: "מבט אחר על יזמות, חדשנות והצלחה".

בין הרצאותיו:
* העתיד של העתיד - על סינגולריות, אבולוציה וטכנולוגיה
* יזמות וחדשנות
* SpaceIL - נחיתת חללית ישראלית על הירח
* חלום את זה - עשה את זה! הרצאה בועידת TED ירושלים על יזמות אישית

== קישורים חיצוניים ==

* 
* [http://www.aladdin.com/about/bio_pages/yanki.aspx קורות חיים קצרים]
* [https://web.archive.org/web/20120113205432/http://yippr.es/video/-/yZDHm7kyEN8.html ינקי מרגלית: מבט אחר על יזמות, חדשנות והצלחה], הרצאה מצולמת
* 
* 
* 
* 
* 
* רועי צזנה, [http://www.hayadan.org.il/yanki-margalit-at-mit-1705116/ נביא הסינגולריות הישראלי], באתר הידען, 17 במאי 2011
* [https://web.archive.org/web/20131006172404/http://sheatufim.org.il/webSite/Modules/News/NewsItem.aspx?pid=276&id=175 ינקי מרגלית מתראיין בפינה השבועית של שיתופים ומידות בידיעות אחרונות - "התרומה שלי"], 18 במאי 2011
* 
* 
* [http://status.co.il/%D7%99%D7%A0%D7%A7%D7%99-%D7%9E%D7%A8%D7%92%D7%9C%D7%99%D7%AA-%D7%91%D7%A8%D7%90%D7%99%D7%95%D7%9F-%D7%A2%D7%9C-%D7%99%D7%96%D7%9E%D7%95%D7%AA-%D7%95%D7%94%D7%97%D7%96%D7%95%D7%9F-%D7%A9%D7%9C%D7%95 ליאור עילם מראיין את ינקי מרגלית], באתר סטטוס: כתב עת לחשיבה ניהולית ואסטרטגית, 22 בנובמבר 2015
* יוסי דהן, [http://www.yozem.co.il/%D7%99%D7%A0%D7%A7%D7%99-%D7%9E%D7%A8%D7%92%D7%9C%D7%99%D7%AA-%D7%99%D7%96%D7%9D-%D7%90%D7%9C%D7%90%D7%93%D7%99%D7%9F-aladdin/ מנורת הקסמים של ינקי מרגלית – הסיפור של אלאדין], באתר הפודקאסט [http://www.yozem.co.il/ יזמות או למות], 15 פברואר 2017
* גלעד סלונים, [http://www.epochtimes.co.il/et/13131 מכוון לירח, ראיון], באתר אפוק טיימס, 16 במאי 2013
* 

;מכּתביו
* 
* 
* 
* 
* 
* 
* [http://www.hayadan.org.il/seperation-of-homo-sapiens-0709149 העתיד של העתיד – מתי נתפצל?], סיינטיפיק אמריקן ישראל, 7 בספטמבר 2014
* [http://www.hayadan.org.il/no-work-for-nobody-2212163 "בתוך לא הרבה שנים לאף אחד מאיתנו לא תהיה עבודה, נצטרך להתכונן לכך"], הידען, 22 בדצמבר 2016
* 

== הערות שוליים ==

קטגוריה:תעשיינים ישראלים
קטגוריה:מייסדי חברות תוכנה ישראלים
קטגוריה:מייסדי חברות טכנולוגיה יהודים
קטגוריה:יזמים ישראלים
קטגוריה:משקיעי הון סיכון ישראלים
קטגוריה:נדבנים ישראלים
קטגוריה:בוגרי תיכון מיטרני (חולון)
קטגוריה:ישראלים שנולדו ב-1962